
(สำเนา)
ประกาศเทศบาลตำบลนาบอน
เรื่อง  รับสมัครสอบ คัดเลือกพนักงานจ้างตามภารกิจตำแหน่งผู้ช่วยครูผู้ดูแลเด็ก
****************


ด้วยเทศบาลตำบลนาบอน อำเภอนาบอน จังหวัดนครศรีธรรมราช มีความประสงค์จะรับสมัครสอบคัดเลือกบุคคลเพื่อจ้างเป็นพนักงานจ้างตามภารกิจ ปฏิบัติงานศูนย์พัฒนาเด็กเล็ก กองการศึกษาเทศบาลตำบลนาบอน


อาศัยอำนาจตามความในมาตรา 13 มาตรา 22 มาตรา 23 และมาตรา 24 แห่งพระราชบัญญัติระเบียบบริหารงานบุคคลส่วนท้องถิ่น พ.ศ.2542 ประกอบกับมติคณะกรรมการกลางพนักงานเทศบาลในการประชุมครั้งที่ 3/2547 เมื่อวันที่ 26 มีนาคม 2547 คณะกรรมการพนักงานเทศบาลจังหวัดนครศรีธรรมราช ในการประชุมครั้งที่ 6/2547 เมื่อวันที่ 24 มิถุนายน 2547 จึงประกาศรับสมัครสอบคัดเลือกบุคคล เพื่อจ้างเป็นพนักงานจ้าง ดังต่อไปนี้


1.ตำแหน่งที่รับสมัคร ลักษณะงานที่ปฏิบัติ และค่าตอบแทนที่จะได้รับเมื่อได้รับการคัดเลือกเป็นพนักงานจ้างตามภารกิจ



ตำแหน่ง ผู้ช่วยครูผู้ดูแลเด็ก

จำนวน  1 อัตรา


หน้าที่ความรับผิดชอบ  




ปฏิบัติหน้าที่เกี่ยวกับการจัดประสบการณ์เรียนรู้ การส่งเสริมการเรียนรู้  พัฒนาผู้เรียน  ปฏิบัติงานทางวิชาการของศูนย์พัฒนาเด็กเล็ก โดยจะต้องผ่านการเตรียมความพร้อมและพัฒนาอย่างเข้มก่อนแต่งตั้งให้ดำรงตำแหน่งครูเช่นเดียวกับผู้ดำรงตำแหน่งครูผู้ช่วย และปฏิบัติหน้าที่อื่นตามที่ได้รับมอบหมาย


ลักษณะงานที่ปฏิบัติ



๑. ปฏิบัติงานเกี่ยวกับการจัดประสบการณ์เรียนรู้ และส่งเสริมการเรียนรู้ของผู้เรียนด้วยวิธีการหลากหลาย  โดยเน้นผู้เรียนเป็นสำคัญ



๒. จัดอบรมสั่งสอนและจัดกิจกรรมเพื่อพัฒนาผู้เรียนให้มีคุณลักษณะที่พึงประสงค์และคุณลักษณะตามวัย



๓. ปฏิบัติงานวิชาการของศูนย์พัฒนาเด็กเล็ก



๔. ปฏิบัติงานเกี่ยวกับการจัดระบบการดูแลช่วยเหลือผู้เรียน



๕. ปฏิบัติงานความร่วมมือกับเครือข่ายการพัฒนาเด็กปฐมวัย



๖. ปฏิบัติงานอื่นตามที่ได้รับมอบหมาย
คุณสมบัติเฉพาะสำหรับผู้ดำรงตำแหน่ง
1.มีคุณวุฒิไม่ต่ำกว่าปริญญาตรีทางการศึกษา ทุกสาขาวิชาเอก หรือทางอื่นที่ ก.ท. กำหนดเป็นคุณสมบัติเฉพาะสำหรับตำแหน่งนี้ และ
2.ได้ปฏิบัติงานหรือเคยปฎิบัติงานเกี่ยวกับการทำงานดูแลพัฒนาเด็กปฐมวัยของท้องถิ่นติดต่อกันมาแล้วไม่น้อยกว่า 3 ปี โดยมีหนังสือรับรองการปฏิบัติงานจากนายจ้างหรือหน่วยงาน ซึ่งระบุถึงลักษณะงานและระยะเวลาที่ได้ปฏิบัติงาน และ
  

3.มีใบประกอบวิชาชีพครู

-๒-


อัตราค่าตอบแทน 
๑.ผู้ได้รับคุณวุฒิปริญญาตรี ที่ตรงตามคุณสมบัติเฉพาะสำหรับตำแหน่งหัวหน้าศูนย์พัฒนา        เด็กเล็กและหรือครูผู้ดูแลเด็ก แล้วแต่กรณี ให้ได้รับอัตราค่าตอบแทน(ค่าจ้าง) เริ่มต้นที่ขั้นต่ำสุดของอันดับ จ.๓ (ปัจจุบันอัตรา ๘,๓๔๐ บาท)
 ๒.ผู้ได้รับคุณวุฒิปริญญาตรี หลักสูตร ๕ ปี ที่ตรงตามคุณสมบัติเฉพาะสำหรับตำแหน่งหัวหน้าศูนย์พัฒนาเด็กเล็กและหรือครูผู้ดูแลเด็ก แล้วแต่กรณี ให้ได้รับอัตราค่าตอบแทน(ค่าจ้าง) เริ่มต้นที่ขั้น ๓          ของอันดับ จ.๓ (ปัจจุบันอัตรา ๙,๑๔๐ บาท)
๓.ผู้ได้รับคุณวุฒิปริญญาโท ที่ตรงตามคุณสมบัติเฉพาะสำหรับตำแหน่งหัวหน้าศูนย์พัฒนา        เด็กเล็กและหรือครูผู้ดูแลเด็ก แล้วแต่กรณี ให้ได้รับอัตราค่าตอบแทน(ค่าจ้าง) เริ่มต้นที่ต่ำสุด ของ จ.๔ (ปัจจุบันอัตรา ๑๐,๑๙๐ บาท)


ระยะเวลาการจ้าง



การทำสัญญาจ้างไม่เกินคราวละ  ๔  ปี  โดยอาจมีการต่อสัญญา
2.คุณสมบัติและลักษณะต้องห้ามของผู้สมัครสอบคัดเลือกเป็นพนักงานจ้าง

2.1 คุณสมบัติทั่วไป


1.มีสัญชาติไทย


2.มีอายุไม่ต่ำกว่า 18 ปี และไม่เกิน 60 ปี เว้นแต่พนักงานจ้างผู้เชี่ยวชาญ
    พิเศษอายุไม่เกิน 70 ปี


3.ไม่เป็นบุคคลล้มละลาย


4.ไม่เป็นผู้มีกายทุพลภาพจนไม่สามารถปฏิบัติหน้าที่ได้ ไร้ความสามารถ 
     หรือจิตฟั่นเฟือนไม่สมประกอบ หรือเป็นโรคตามที่กำหนดไว้
    ในประกาศกำหนดโรคที่เป็นลักษณะต้องห้ามเบื้องต้น สำหรับพนักงาน
    เทศบาล


5.ไม่เป็นผู้ดำรงตำแหน่งทางการเมือง กรรมการพรรคการเมือง 
   หรือเจ้าหน้าที่ในพรรคการเมือง


6.ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น 
   สมาชิกสภาท้องถิ่น


7.ไม่เป็นผู้เคยต้องโทษจำคุกโดยคำพิพากษาถึงที่สุด ให้จำคุก
    เพราะกระทำผิดทางอาญา เว้นแต่เป็นโทษสำหรับความผิดที่ได้กระทำ
   โดยประมาทหรือความผิดลหุโทษ


8.ไม่เป็นผู้เคยถูกลงโทษให้ออก ปลดออก หรือไล่ออกจากราชการ 
   รัฐวิสาหกิจ หรือหน่วยงานอื่นของรัฐ


9.ไม่เป็นข้าราชการหรือลูกจ้างของส่วนราชการ พนักงานหรือลูกจ้าง
    ของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของ
   ราชการส่วนท้องถิ่น 



2.๒ สำหรับพระภิกษุสามเณร ไม่สามารถสมัครสอบคัดเลือกเป็นพนักงานจ้างได้ ทั้งนี้ ตามหนังสือของกรมสารบรรณ คณะรัฐมนตรี ฝ่ายบริหาร ที่ นว 89/2501 ลงวันที่ 27 มิถุนายน 2501 และตามความในข้อ 5 ของคำสั่งมหาเถรสมาคม ลงวันที่ 22 กันยายน 2522
-๓-

3.วัน เวลา และสถานที่รับสมัครสอบ


3.1 ติดต่อขอรับใบสมัครได้ที่ งานการเจ้าหน้าที่ สำนักปลัด เทศบาลตำบลนาบอน ในวันและเวลาราชการ (08.30-16.30 น.)


3.2 กำหนดการรับสมัคร ให้ยื่นใบสมัครด้วยตนเอง ตั้งแต่วันที่ ๓๐ มีนาคม 255๕           ถึงวันที่ ๒๐ เมษายน 255๕ ในวันและเวลาราชการ (08.30-16.30 น.) ที่งานการเจ้าหน้าที่        สำนักปลัด เทศบาลตำบลนาบอน

4.เอกสารและหลักฐานที่ต้องนำมายื่นพร้อมใบสมัคร


4.1 ผู้สมัครคัดเลือกจะต้องยื่นใบสมัครด้วยตนเอง โดยกรอกรายละเอียดในใบสมัคร        ให้ถูกต้องและครบถ้วน พร้อมทั้งนำเอกสารฉบับจริงและสำเนารับรองความถูกต้อง อย่างละ 1 ฉบับ           มายื่นในวันสมัคร ดังต่อไปนี้



1.รูปถ่ายหน้าตรงไม่สวมหมวกและไม่ใส่แว่นตาดำ ขนาด 1 นิ้ว ถ่ายครั้งเดียวกันไม่เกิน 6 เดือน (นับถึงวันปิดรับสมัคร) จำนวน 3 รูปและให้ผู้สมัครติดรูปถ่ายในใบสมัครจำนวน 1 รูป                 ติดรูปถ่ายในบัตรประจำตัวสอบ จำนวน 2 รูป



2.สำเนาวุฒิการศึกษา หรือหนังสือรับรอง หรือระเบียนแสดงผลการเรียน กรณีที่หลักฐานทางการศึกษาดังกล่าวเป็นภาษาต่างประเทศให้แนบฉบับที่แปลเป็นภาษาไทย (ถ้ามี) จำนวน  1 ฉบับ



๓.ใบประกอบวิชาชีพครู จำนวน ๑ ฉบับ



๔.สำเนาทะเบียนบ้าน จำนวน 1 ฉบับ




๕.สำเนาบัตรประจำตัวประชาชนหรือบัตรประจำตัวข้าราชการหรือพนักงาน
ของรัฐอื่น จำนวน 1 ฉบับ



๖.ใบรับรองแพทย์ที่แสดงว่าไม่เป็นโรคต้องห้ามฯ ซึ่งออกไม่เกิน 1 เดือน 
นับตั้งแต่วันตรวจร่างกาย จำนวน 1 ฉบับ




๗.เอกสารอื่น ๆ เช่น หลักฐานการเปลี่ยนชื่อ นามสกุล ใบอนุญาตขับรถ (ถ้ามี)



๘.หนังสือรับรองการปฏิบัติงานจากนายจ้างหรือหน่วยงาน จำนวน ๑ ฉบับ



๙.ใบรับรองการฝึกอบรมทางด้านการใช้คอมพิวเตอร์ (ถ้ามี)



๑๐.สำเนาเอกสารทุกชนิดให้ใช้กระดาษขนาด  A4  เท่านั้น


4.2 ผู้สมัครสอบคัดเลือกจะต้องรับผิดชอบในการตรวจสอบและรับรองตนเองว่าเป็นผู้มี     คุณสมบัติทั่วไปและคุณสมบัติเฉพาะสำหรับตำแหน่งที่สมัครสอบตรงตามที่ประกาศรับสมัครสอบจริงและจะต้องกรอกรายละเอียดต่าง ๆ ในใบสมัครพร้อมทั้งยื่นและแสดงหลักฐานตามวัน เวลา และสถานที่กำหนด หากไม่มายื่นหลักฐานตามที่กำหนดหรือยื่นไม่ครบถ้วน จะถือว่าเป็นผู้ขาดคุณสมบัติในการสมัครคัดเลือก และหากมีกรณีการปลอมแปลงเอกสารที่ใช้สมัครสอบคัดเลือก จะถูกดำเนินคดีตามกฎหมาย

5.ประกาศรายชื่อผู้มีสิทธิ์สอบคัดเลือก วัน เวลา สถานที่สอบ 


1.ประกาศรายชื่อผู้มีสิทธิ์สอบคัดเลือก  

วันที่  
๒๓
เมษายน 255๕  


2.สอบข้อเขียน  




วันที่   
๒๔
เมษายน 255๕  


3.ประกาศผลสอบข้อเขียน  


วันที่   
๒๕
เมษายน 255๕    


4.สอบสัมภาษณ์  



วันที่   
๒๖
เมษายน 255๕  


5.ประกาศผลสอบคัดเลือก  


วันที่   
๒๗
เมษายน 255๕    
-๔-

6.หลักสูตรและวิธีการสอบคัดเลือก  
ตำแหน่งผู้ช่วยครูผู้ดูแลเด็ก
1. ภาคความรู้ความสามารถทั่วไปและภาคความความรู้ความสามารถที่ใช้เฉพาะสำหรับตำแหน่ง  ( คะแนนเต็ม  ๒00  คะแนน )

ทดสอบความรู้ความสามารถโดยวิธีสอบข้อเขียน โดยคำนึงถึงระดับความรู้ความสามารถ         ที่ต้องการของตำแหน่งตามที่คณะกรรมการดำเนินการสรรหาและเลือกสรรที่นายกเทศมนตรีตำบลนาบอนแต่งตั้งกำหนด ดังนี้
(1) นโยบายรัฐบาล  นโยบายกระทรวงมหาดไทย  นโยบายกรมส่งเสริมการปกครอง    ท้องถิ่น
(2) พระราชบัญญัติเทศบาล พ.ศ.2496 แก้ไขเพิ่มเติมถึง (ฉบับที่ 1๓) พ.ศ.25๕๒
(3) พระราชบัญญัติระเบียบบริหารงานบุคคลส่วนท้องถิ่น  พ.ศ.  2542

(4) พระราชบัญญัติการศึกษาแห่งชาติ พ.ศ.2542 และที่แก้ไขเพิ่มเติม (ฉบับที่ 2)           พ.ศ.2545
(5) แนวนโยบายการจัดการศึกษาในองค์กรปกครองส่วนท้องถิ่น  ระยะ  15  ปี
                        ของกระทรวงมหาดไทย
(6) หลักสูตรการศึกษาปฐมวัย พ.ศ.2546
(7) มาตรฐานการดำเนินงานศูนย์พัฒนาเด็กเล็ก ขององค์กรปกครองส่วนท้องถิ่น
(8) มาตรฐานการศึกษา(ขั้นพื้นฐาน) ศูนย์พัฒนาเด็กเล็กองค์กรปกครองส่วนท้องถิ่น                การจัดทำแผนการจัดประสบการณ์การเรียนรู้เด็กปฐมวัย  
(9) การวิจัยในชั้นเรียน  
(๑๐)กิจกรรมการจัดประสบการณ์การเรียนรู้เด็กปฐมวัย  
2. ภาคความเหมาะสมกับตำแหน่ง  ( คะแนนเต็ม  100  คะแนน )

ทดสอบความรู้ความสามารถที่ใช้ในการปฏิบัติงานในหน้าที่ตามที่ระบุไว้  โดยวิธีการประเมิน
ความเหมาะสมกับตำแหน่งหน้าที่ ประวัติการศึกษา ประวัติการทำงาน และพฤติกรรมที่ปรากฏทางอื่นของ            ผู้เข้าสอบ จากการสัมภาษณ์เพื่อพิจารณาความเหมาะสมในด้านต่าง ๆ เช่น ความรู้ที่ใช้ประโยชน์ในการปฏิบัติหน้าที่ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ จริยธรรมและคุณธรรม ปฏิภาณ ไหวพริบ และบุคลิกภาพอย่างอื่น เป็นต้น และจากการทดสอบตัวอย่างงาน สถานการณ์จำลองที่เหมาะสม        กับตำแหน่งหรือตามที่คณะกรรมการดำเนินการสรรหาและเลือกสรรที่นายกเทศมนตรีตำบลนาบอนแต่งตั้งกำหนด
7. เกณฑ์การตัดสิน
                        การตัดสินว่าผู้ใดสอบได้ถือเกณฑ์ว่าต้องเป็นผู้สมัครสอบได้คะแนนในแต่ละภาคไม่ต่ำกว่า ร้อยละ  60   
8. การขึ้นบัญชีผู้สอบคัดเลือกได้
                       8.1   เทศบาลตำบลนาบอน จะประกาศรายชื่อผู้สอบคัดเลือกได้โดยเรียงลำดับที่จากผู้สอบได้คะแนนรวมสูงสุดลงมาตามลำดับ ในกรณีที่มีผู้สอบได้คะแนนรวมเท่ากัน ให้ผู้สอบได้คะแนนภาคความเหมาะสมกับตำแหน่ง (สัมภาษณ์) มากกว่าเป็นผู้อยู่ในลำดับที่สูงกว่า ถ้าได้คะแนนภาคความเหมาะสม        กับตำแหน่ง (สัมภาษณ์) เท่ากัน ก็ให้ผู้ได้รับเลขประจำตัวสอบก่อนเป็นผู้อยู่ในลำดับที่สูงกว่า
-๕-

8.2 เทศบาลตำบลนาบอน จะขึ้นบัญชีผู้สอบคัดเลือกได้แต่ละตำแหน่งไว้ไม่เกิน  1  ปี นับตั้งแต่วันขึ้นบัญชี  แต่ถ้ามีการสอบอย่างเดียวกันอีก  และได้ขึ้นบัญชีผู้สอบได้ใหม่แล้ว  บัญชีผู้สอบได้ครั้งก่อนเป็นอันยกเลิก  เว้นแต่ในกรณีได้มีการเรียกตัวผู้สอบได้  ผู้ใดมารายงานตัวเพื่อรับการบรรจุ ไปแล้วก่อนบัญชีผู้สอบแข่งขันได้มีอายุไม่เกิน  1  ปี  หรือมีการขึ้นบัญชีผู้สอบแข่งขันได้ใหม่  แล้วแต่กรณี  ก็ให้การขึ้นบัญชีผู้สอบได้ครั้งก่อนนั้นยังมีผลใช้ได้ต่อไป  แต่ทั้งนี้ต้องไม่เกิน  30  วัน  นับตั้งแต่วันที่ขึ้นบัญชี    ผู้สอบได้นั้นมีอายุครบ  1  ปี  หรือวันที่ขึ้นบัญชีผู้สอบได้ใหม่  แล้วแต่กรณี
8.3 ผู้ที่สอบคัดเลือกได้  และได้ขึ้นบัญชีสอบแข่งขันได้  ถ้ามีกรณีอย่างใดอย่างหนึ่ง  ดังต่อไปนี้  ให้เป็นอันยกเลิกการขึ้นบัญชีผู้นั้นไว้ในบัญชีสอบแข่งขันได้  คือ
(1) ผู้นั้นได้ขอสละสิทธิรับรองการบรรจุและแต่งตั้งในตำแหน่งที่สอบได้
(2) ผู้นั้นไม่มารายงานตัว  เพื่อรับการบรรจุภายในเวลาที่ผู้ดำเนินการสอบ  หรือผู้มีอำนาจสั่งบรรจุแต่งตั้งกำหนด  เว้นแต่มีเหตุจำเป็นและได้มีหนังสือส่งทางไปรษณีย์ลงทะเบียนแจ้งให้ทราบล่วงหน้าไม่น้อยกว่า 10 วัน นับตั้งแต่วันที่ ที่ทำการไปรษณีย์ รับลงทะเบียน
(3) ผู้นั้นมีเหตุจำเป็นไม่อาจเข้าปฏิบัติหน้าที่ได้ตามกำหนดเวลาที่บรรจุและแต่งตั้ง           ในตำแหน่งที่สอบได้
(4) ผู้นั้นได้รับการบรรจุและแต่งตั้งในตำแหน่งที่สอบได้ไปแล้ว  ให้ยกเลิกการขึ้นบัญชี          ผู้นั้นไว้ในบัญชีผู้สอบแข่งขันได้ทุกบัญชีในการสอบครั้งเดียวกัน
9. การจ้างและการทำสัญญาจ้าง
       
เทศบาลตำบลนาบอน  จะเรียกผู้สอบคัดเลือกได้มาทำสัญญาจ้างตามลำดับในบัญชีผู้สอบได้  ทั้งนี้ต้องเป็นไปตามแนวทางที่คณะกรรมการพนักงานเทศบาลจังหวัดนครศรีธรรมราชกำหนด 



คณะกรรมการสอบคัดเลือกเทศบาลตำบลนาบอน ดำเนินการสอบคัดเลือกดังกล่าวในรูปของคณะกรรมการ โดยยึดหลักความรู้ ความสามารถ ความเสมอภาค และความเป็นธรรม อย่าหลงเชื่อหรือยอมเสียทรัพย์ให้แก่บุคคลหรือกลุ่มบุคคลหรือผู้ที่อ้างว่าสามารถช่วยเหลือให้สอบคัดเลือกได้ และหากผู้ใดได้ทราบข่าวประการใดเกี่ยวกับการแอบอ้างหรือทุจริตเพื่อให้สอบคัดเลือกได้ โปรดแจ้งคณะกรรมการดำเนินการสอบแข่งขันได้ทราบ เพื่อจักได้ดำเนินการตามกฎหมายต่อไป


จึงประกาศให้ทราบโดยทั่วกัน
ประกาศ ณ วันที่     22     เดือน มีนาคม พ.ศ.255๕




(ลงชื่อ)
              ยุทธศักดิ์  พัฒนเกษตรวงศ์
(นายยุทธศักดิ์  พัฒนเกษตรวงศ์)
   นายกเทศมนตรีตำบลนาบอน
(สำเนา)








